**Contract de servicii**

**nr. \_\_\_\_ data \_\_\_\_\_\_\_\_\_\_\_\_**

***1. Preambul***

În temeiul Legii nr. 98/2016 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin HG.395/2016, s-a încheiat prezentul contract de servicii, **între**

**CENTRUL DE PROIECTE AL MUNICIPIULUI TIMIȘOARA**,cu sediul în Timișoara, str. Vasile Alecsandri, nr. 1, SAD 7,telefon: 0787.287.100; e-mail: contact@centruldeproiecte.ro, cod fiscal 44202834, cont nr. IBAN RO08 TREZ 24A6 7500 0203 030X deschis la Trezoreria Timișoara, fiind reprezentat prin Alexandra-Maria Rigler, în calitate de achizitor, pe de o parte

și

**S.C. \_\_\_\_\_\_\_\_\_\_\_\_\_\_\_ S.R.L.** cu sediul în \_\_\_\_\_\_\_\_\_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_\_\_; e-mail: \_\_\_\_\_\_\_\_\_\_\_\_\_\_\_\_\_\_\_\_\_\_, cod fiscal RO \_\_\_\_\_\_\_\_\_\_\_\_\_\_\_\_\_\_, fiind înregistrată în Registrul Comerțului sub \_\_\_\_\_\_\_\_\_\_\_\_\_\_\_\_\_\_\_\_\_, cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria \_\_\_\_\_\_\_\_\_\_\_\_\_\_, fiind reprezentată prin Administrator \_\_\_\_\_\_\_\_\_\_\_\_\_\_\_\_, în calitate de prestator, pe de alta parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părțile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
      6. ***forţa majoră***- un eveniment mai presus de controlul părților, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g.  ***zi*** - zi calendaristică; *an* - 365 de zile.

**3. *Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi viceversa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***4. Obiectul principal al contractului***

4.1 - Prestatorul se obligă să execute ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

4.2 – În acest sens, pentru realizarea obiectului prezentului contract, Prestatorul va asigura achizitorului următoarele categorii de servicii de campanie de publicitate:

1. ………………

Pentru evitarea oricărui dubiu, părțile agreează că formatele sunt orientative. Prestatorul recunoaște și acceptă că achizitorul poate opta și solicita și alte formate.

4.3 - Achizitorul se obligă să plătească preţul convenit în prezentul contract pentru serviciile prestate.

**5. *Preţul serviciilor și valoarea contractului***

5.1 Preţul maxim al serviciilor pentru îndeplinirea contractului, plătibil prestatorului de către achizitor este de **………** fără TVA, respectiv **…………. lei** cu TVA**.** Valoarea finală exactă a serviciilor este dată de valoarea cumulată a comenzilor date de achizitor și onorate de prestator.

5.2 Plata serviciilor se va realiza în termenul legal, după fiecare comandă onorată, în

baza facturii/facturilor emise de prestator și transmise prin sistemul electronic RO e-

factura, doar în contul bancar al prestatorului deschis la Trezoreria Statului.

***6. Intrarea în vigoare și durata contractului***

6.1. Contractul intră în vigoare la data semnării lui de către ambele părți și este valabil până la \_\_\_\_\_\_\_\_\_\_\_\_\_\_\_.

6.2. Prezentul contract continuă să producă efecte juridice până la data îndeplinirii integrale a obligațiilor contractuale asumate de către ambele părți.

***7. Executarea contractului***

7.1 – Executarea contractului începe în cel mai scurt timp de la data semnării acestuia de către ambele părți**.**

**8. *Documentele contractului***

8.1 – Documentele contractului sunt:

* Caietul de sarcini
* Propunerea tehnică și financiară
* Acte adiționale, dacă este cazul

**9. *Obligaţiile principale ale prestatorului***

9.1 – Prestatorul se obligă să presteze serviciile în conformitate normele legale în vigoare, la termenele agreate și cu specificațiile ofertate, la standardele şi sau performanţele menționate în oferta tehnica/caietul de sarcini, anexa la contract.

9.2. – Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din culpa achizitorului.

9.3. – Despăgubirile precizate mai sus se datorează doar dacă sunt produse din culpa prestatorului și se referă doar la acest contract.

**10. *Obligaţiile principale ale achizitorului***

10.1 – Achizitorul se obliga ca, în cel mult 3 zile lucrătoare de la data semnării prezentului contract, să pună la dispoziția prestatorului datele concrete privind serviciile care se vor presta, locul de prestare și alte informații necesare.

10.2 – Achizitorul se obligă să recepţioneze, potrivit clauzei 14 serviciile prestate în termenul convenit.

10.3 – Achizitorul se obligă să plătească preţul către prestator în termen de maxim 30 zile, termen care începe să curgă de la data înregistrării facturii la sediul achizitorului. Plăţile în valută se vor efectua prin respectarea prevederilor legale.

10.4 – Dacă achizitorul nu onorează facturile în termen de 14 zile de la expirarea perioadei prevăzute convenite, furnizorului are dreptul de a sista prestarea serviciilor şi de a beneficia de reactualizarea sumei de plată la nivelul corespunzător zilei de efectuare a plății. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

10.5 – Plata se face prin Ordin de plata în contul nr. \_\_\_\_\_\_\_\_\_\_\_\_\_\_\_\_\_\_\_\_\_\_\_.

**11. *Sancţiuni pentru neîndeplinirea culpabilă a obligaţiilor***

11.1-În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalități, 1% pentru fiecare zi de întârziere, până la îndeplinirea efectivă a obligațiilor.

11.2 **-** În cazul în care achizitorul nu onorează facturile în termen de 14 de zile de la expirarea perioadei convenite, atunci acesta are obligaţia de a plăti, ca penalităţi, 1% pentru fiecare zi de întârziere,până la îndeplinirea efectivă a obligaţiilor.

11.3 -Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

***12. Alte responsabilități ale prestatorului***

12.1 -(1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu prevederile legislative aplicabile.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

12.2 - Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***13. Alte responsabilităţi ale achizitorului***

13.1- Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în oferta tehnico-financiară şi/sau care devin necesare pe parcursul executării în vederea îndeplinirii contractului la standardele și în condițiile asumate.

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta tehnico-financiară.

14.2 - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

14.3 – Achizitorul va transmite prestatorului observațiile sale și/sau solicitările de modificare a Documentației tehnice predate, dacă este cazul, în cel mult 3 zile lucrătoare de la data predării. Lipsa oricăror comentarii din partea achizitorului în perioada menționată echivalează cu acceptarea expresă și tacită a Documentației tehnice.

14.4 – Părțile vor încheia Procesul verbal de recepției în cel mult 2 zile lucrătoare de la data rămânerii definitive a Documentației predate.

***15. Începere, finalizare, întârzieri, sistare***

15.1 - (1) Prestatorul are obligaţia de a începe prestarea serviciilor în timpul cel mai scurt posibil de la încheierea contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord prelungirea perioadei de prestare a serviciului.

15.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părți, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobișnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare şi vor semna un act adiţional.

15.3 - Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părților, prin act adiţional.

15.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***16. Încetarea și denunțarea unilaterală a contractului***

16.1. Prezentul contract încetează în următoarele situații :

1. prin ajungere la termen;
2. prin executarea de către ambele părți a tuturor obligatiilor ce le revin conform prezentului contract și legislației aplicabile;
3. prin acordul părților, consemnat în scris;
4. prin reziliere/rezoluțiune, în cazul în care una din părți nu-si execută sau execută necorespunzător obligațiile contractuale.

16.2. În situația rezilierii/rezoluțiunii totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

16.3. Rezilierea prezentului contract nu va avea niciun efect asupra obligațiilor deja scadente între părțile contractante.

16.4. Părțile sunt de drept în întârziere prin simplul fapt al nerespectării clauzelor prezentului contract.

***17. Ajustarea preţului contractului***

17.1 - Pentru serviciile prestate, plățile datorate de achizitor prestatorului sunt tarifele declarate în oferta tehnico-financiară, anexă la contract.

17.2 - Preţul contractului nu se actualizează.

***18. Amendamente***

18.1 -Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

***19. Subcontractanţi***

19.1 - Prestatorul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

***20. Cesiunea***

20.1 - Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.

20.2 - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***21. Forţa majoră***

21.1 - Forţa majoră este constatată de o autoritate competentă.

20.2 - Forţa majoră exonerează părțile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5- Dacă forţa majoră acţionează sau se estimează ca va acţiona o perioadă mai mare de 2 luni, fiecare parte va avea dreptul să notifice celeilaltepărți încetarea de plin drept a prezentului contract, fără ca vreuna din părți să poată pretindă celeilalte daune-interese.

***22. Soluţionarea litigiilor***

22.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătorești din România.

***23. Obligația de confidențialitate și protecția datelor cu caracter personal***

23.1. Părțile convin să păstreze confidențialitatea în ceea ce privește toate informațiile

la care au acces în baza prezentului contract.

23.2. Obligația de păstrare a confidențialității subzistă pe întreaga perioadă de derulare

a prezentului contract, precum și pe o perioadă nelimitată de timp după încheierea

acestuia.

23.3. Obligația de păstrare a confidențialității informațiilor în cauză nu subzistă în

cazurile în care, potrivit legii, acestea trebuie divulgate instituțiilor/persoanelor

abilitate prin normele legale aplicabile.

23.4. Datele cu caracter personal colectate - așa cum sunt acestea definite în prevederile Legii 190/2018 privind măsuri de punere în aplicare a Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) - pot fi folosite doar în scop statistic, cu respectarea prevederilor legale în vigoare.

23.5. Datele cu caracter personal ale terților nu pot fi prelucrate și publicate, pentru

informarea publicului, decât cu informarea prealabilă a acestora asupra scopului

prelucrării sau publicării și obținerea consimțământului acestora, în condițiile legii.

***24. Limba care guvernează contractul***

24.1 - Limba care guvernează contractul este limba română.

***25. Comunicări***

25.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***26. Legea aplicabilă contractului***

26.1 - Contractul va fi interpretat conform legilor din România.

Părțile au înțeles să încheie azi, **\_\_\_\_\_\_\_\_\_\_\_\_\_\_\_\_,** prezentul contract în două exemplare, unul de partea achizitorului și unul de partea furnizorului.

**Achizitor** **Prestator**

CENTRUL DE PROIECTE AL S.C. \_\_\_\_\_\_\_\_\_\_\_\_\_\_\_\_\_\_\_\_\_ S.R.L.

MUNICIPIULUI TIMIȘOARA